Annabel Gallop

Dr Annabel Teh Gallop  (lahir 5 Ogos 1961) ialah sejarawan dan pakar sastera Asia Tenggara, dan merupakan Ketua Bahagian Asia Tenggara di Perpustakaan British.

 Kehidupan awal 
Gallop dilahirkan pada 5 Ogos 1961 di Winchester, anak perempuan bagi Christopher Hugh Gallop dan Teh Siok Lay. Beliau bersekolah di Sekolah Inggeris Sufri Bolkiah di Tutong, Brunei, Kolej Wadhurst dan Sekolah Cranbrook. Beliau menerima BSc dari Universiti Bristol pada tahun 1982. Beliau kemudian belajar di School of Oriental and African Studies di Universiti London, di mana beliau menerima MA pada tahun 1985 dan PhD pada 2002.

Beliau berkahwin dengan Jonathan Del Mar pada tahun 1992; mereka mempunyai dua orang anak.

 Kerjaya 
Gallop ialah penerbit kanan bahagian Indonesia dan Melayu di BBC World Service dari 1985–86. Beliau menyertai Perpustakaan British pada tahun 1986, dan telah memegang jawatan sebagai Kurator bagi Asia Tenggara Maritim, dan Ketua Bahagian Asia Tenggara. Penyelidikan beliau memfokuskan kepada koleksi Melayu di Perpustakaan British: tradisi penulisan, budaya buku dan seni al-Quran di Asia Tenggara dan dunia Lautan Hindi; manuskrip Melayu dan Indonesia, surat, dokumen dan mohor, dan perbandingan sistem diplomatik Islam.

Beliau mengendalikan pameran "Early Malay Printing, 1603-1900", "Golden Letters: Writing Traditions of Indonesia" (1991) dan "The Legacy of the Malay Letter" (1994). Beliau telah melakukan penyelidikan khusus mengenai mohor Melayu, termasuk PhD (2002) mengenai subjek ini, dan katalog Malay Seals from the Islamic World of Southeast Asia (2019). Beliau mengarahkan projek penyelidikan yang dibiayai oleh Akademi British "Islam, Trade and Politics across the Indian Ocean" (2009-2012), yang menyiasat hubungan Uthmaniyyah dengan Asia Tenggara.

 Anugerah dan kehormatan 


 50px Darjah Dato' Setia Diraja Kedah (Kehormat) (DSDK) – 2014
 Felo Akademi British (2019)

 Rujukan 

 Pautan luar 

 Annabel Gallop, FBA, laman web Akademi British
 Annabel Gallop, halaman kakitangan Perpustakaan British
 Annabel Gallop di academia.edu
 Dr Annabel Teh Gallop: Art and Artists in Malay Manuscript Books (Youtube, 2017)
 Annabel Gallop: TEDTalk: Why we need to digitize our history

Kategori:Kelahiran 1961
Kategori:Orang hidup
Kategori:Kurator British
Kategori:Felo Akademi British